09/08/2011 | Administración LocalMunicipal
Betanzos
Anuncio bases convocatria bolsas de comedor escolar

A Xunta de Goberno Local deste Concello, en sesión ordinaria realizada o día 28 de xullo do ano en curso, entre outros, adoptou acordo de prestar aprobación ás bases da convocatoria de bolsas de comedor escolar (servizo de almorzo e xantar) para o curso académico 2011/2012, quedando aberto o prazo de solicitude segundo o disposto no apartado 3 de ditas bases. Os cambios experimentados na nosa sociedade nos últimos anos fai necesario establecer medidas de apoio que faciliten a conciliación da vida laboral e familiar e garantan a igualdade de oportunidades no exercicio do dereito de todas/os as/os nenas/os á educación. Neste sentido o comedor escolar adquire especial relevancia, pero a posibilidade de acceder a este, por necesidades familiares ou das/dos menores, en ocasións resulta moi dificultosa e inaccesible para certas economías domésticas. O obxecto da presente convocatoria é regular o sistema de concesión de bolsas de comedor (servizo de comida e de almorzo) para o curso escolar 2011-2012, dirixidas a unidades familaires con menores a cargo, escolarizados nos centros de ensino (públicos e concertados) da localidade nos que se impartan estudos de educación infantil e primaria e que conten con servizo de comedor. Poderán solicitar estas bolsas os representantes legais -pai, nai, titor/a- das/os menores que se encontren escolarizados nos centros públicos e concertados de ensino infantil e primaria de Betanzos, que cumpran os seguintes requisitos: • Estar empadroado/a e residir no Concello de Betanzos no momento da presentación da solicitude. • Convivir cas/os menores para os que se solicite a bolsa. • Estar matriculado a/o menor para o curso escolar correspondente á convocatoria en centro educativo público ou concertado de educación infantil ou primaria da localidade que conte con servizo de comedor e acreditar que asiste con regularidade. • Para as/os solicitantes do servizo de almorzo, requisito imprescindible que ambos os dous proxenitore, titores ou gardadores estean empregados. • Que os ingresos económicos da unidade familiar non superen os máximos establecidos nas bases. • Presentar a solicitude e a documentación requirida en tempo e forma establecida polo Concello de Betanzos. • Non ser debedor da Facenda Municipal. • Cumprir os requisitos para obter a condición de beneficiario e coas obrigas que iso supón, tal e como se establece na Lei 38/2003 do 17 de novembro, Xeral de Subvencións. As solicitudes deberán realizarse segundo modelo normalizado e presentaranse, xunto coa documentación correspondente, no Departamento de Servizos Sociais do Concello. O prazo de presentación de solicitudes será de 20 días naturais, contados a partir do día seguinte á data de publicación da convocatoria no Boletín Oficial da Provincia. • A documentación a presentar será a seguinte: • Modelo normalizado de solicitude debidamente cumprido e asinado pola persoa solicitante. • Fotocopia do D. N. I/ tarxeta de residente/pasaporte dos pais ou titores. • Fotocopia do libro de familia. • Título de familia numerosa (se é o caso). • Xustificante de gastos do aluguer da vivenda (se é o caso). • Xustificante de ingresos económicos: - Fotocopia da declaración da renda de 2009, ou no seu defecto certificado negativo expedido pola Administración Tributaria, de cada membro computable da unidade familiar maior de 16 anos. Se están a estudar e son maiores de 16 anos, deberán achegar certificado do centro de estudos no que se faga constar a devandita situación • Documentación xustificativa da situación de ocupación ou desemprego: dúas ultimas nóminas, certificado de vida laboral, certificado de empresa ou certificado do INEM que acredite a situación da demanda de emprego e se percibe ou non prestación. • Fotocopia do certificado de minusvalía de ser alegada por algún membro da unidade familiar. • No caso de separación ou divorcio, fotocopia da sentenza xudicial, convenio regulador ou resolución de medidas paterno-filiales. • Calquera outro documento que se considere necesario para xustificar a situación alegada. * O empadroamento e convivencia comprobarase de oficio. * Cando coas solicitudes se presenten resgardos de ter solicitado algunha documentación necesaria para tramitar os expedientes, os documentos pendentes achegaranse en canto sexan recibidos. Ás solicitudes serán valoradas segundo os seguintes criterios: 1.- Situación familiar e laboral dos pais ou titores legais do menor.2.- Situación económica da unidade familiar.3.- Modalidade na que a/o menor asistirá ao servizo de comedor.4.- Situación social da/do menor (acreditada mediante informe técnico de servizos sociais) • Familias monoparentais: 3 puntos. • Familias numerosas: 1 punto por menor. • Orfandade absoluta / ausencia do fogar familiar de ambos os dous proxenitores: 5 puntos. • Discapacidade dalgún membro da unidade familiar: 2 puntos c/u. * Considerarase familia monoparental a formada por un só proxenitor co que convive a/o filla/o e que constiúe o sustentador único da familia (pai/ nai solteiro/a, que non convivan e os cónxuxes en situación de separación, divorcio ou viuvez). • Desemprego de ambos os dous proxenitores ou un no caso de familias monoparentais: 2 puntos. • Desemprego dun dos proxenitores: 1 punto. • Traballan os dous membros da parella ou un no caso de familias monoparentais: 3 puntos. * Será requisito imprescindible que se encontren en situación laboral activa os dous membros da parella en caso de familias parenteais e un en caso de familias monoparentais. • Familias parentais: 1 punto. • Familias monoparentais: 2 puntos. Establécese o seguinte baremo: * Aquelas solicitudes que presenten unha renda per cápita mensual superior á máxima establecida no baremo serán resoltas como denegadas. * Para os efectos destas bases, entenderase por renda per cápita mensual o resultado de dividir polo número de persoas que compoñen a unidade familiar de convivencia o cociente resultante de dividir por doce a suma dos ingresos anuais desta. * Entenderase por unidade familiar de convivencia a formada por pais, titores ou gardadores e fillos menores de 18 anos ou maiores desa idade cunha minusvalía igual ou superior ao 33%. * No caso de familias monoparentais, para os efectos do cálculo da renda per cápita, incrementarase nun 0,8 o número real de membros que compoñen a unidade familiar. * A renda familiar obterase da suma dos ingresos de calquera natureza obtidos por cada un dos membros computables da unidade familiar, de conformidade coa normativa reguladora do imposto da renda das persoas físicas. Para os devanditos efectos teranse en conta os ingresos correspondentes ao ano 2009 e tomarase como referencia a suma da base impoñible xeral máis a base impoñible do aforro do imposto sobre a renda das persoas físicas. No caso de divorcio ou separación dos pais, non se considerará membro computable aquel que non conviva co o causante. Si terá a consideración de membro computable o novo cónxuxe ou persoa unida por análoga relación, e o seu ingresos serán incluídos dentro do cómputo da renda familiar. * Nos casos que proceda descontaranse os gastos derivados do aluguer da vivenda ata un máximo de 250 € mensuais. Fxjo (todos os días): 3 puntos. Fixo discontinuo: - 3 ou 4 días á semana: 2 puntos. - 1 ou 2 días á semana: 1 punto. Almorzo e gardaría: 2 puntos. Só gardaría: 1 punto. * Non se concederán axudas para a modalidade de asistencias esporádicas. Problemáticas específicas, debidamente valoradas polos técnicos de servizos sociais, que precisen a aplicación deste recurso para a correcta atención dos menores: 5 puntos. A puntución total que se obterá despois de valorar as solicitudes será o resultante de sumar as puntuacione obtidas en cada un dos apartados anteriores. En caso de obter igual puntuación terá preferencia a solicitude de renda per cápita máis baixa. O outorgamento destas bolsas estará supeditado á existencia de crédito axeitado e suficiente na partida correspondente do orzamento municipal xeral anual. Para o presente curso escolar o orzamento das axudas convocadas ascende a un total de 4.500 euros, con cargo á partida 321/481.00. A contía das bolsas establécese no 50% do custo total do comedor por beneficiario correspondente aos meses de outubro a maio. Para o cálculo do seu importe terase en conta a modalidade de asistencia ao servizo de comedor solicitada polos interesados. O importe das axudas poderá sufrir modificacións como consecuencia dos cambios que poidan producirse na modalidade de asistencia ao comedor por parte do/a alumno/a ao longo do curso escolar, mais en ningún caso o devandito importe poderá ser superior á contía concedida inicialmente. As bolsas serán adxudicadas ás familias que obteñan a maior puntuación ata esgotar o presuposto asignado. Aquelas familias que, cumprindo os requisitos esixidos, non fosen beneficiarias de bolsa por falta de crédito presupostario quedarán en lista de espera. No caso de quedar bolsas vacantes por perda da bolsa ou por renuncia voluntaria a esta dalgún adxudicatario, estas serán outorgadas aos solicitantes que se encontren na lista de espera por rigorosa orde de puntuación e sempre en función do crédito presupostario existente (non será de aplicación ás baixas de comedor que poidan producirse ao longo do curso escolar). Unha vez finalizado o prazo de presentación de solicitudes o persoal técnico de Servizos Sociais procederá á valoración dos expedientes. No caso de que a documentación achegada polos solicitantes estea incompleta ou defectuosa requirirase ás peroas interesadas para que nos prazos legais establecidos poida presentala, con indicación de que de non facelo así, teráselles por desestimada a súa petición. Seguidamente as solicitudes serán fiscalizadas pola intervención municipal e a resolución final corresponderá á Xunta de Goberno Local ou á Alcaldía. Unha vez adoptada a resolución definitiva exporase no taboleiro de anuncios do Centro de Servizos Sociais a lista provisional de solicitudes concedias, denegadas e na listaxe de espera, contra a que se poderán interpor reclamacións durante un prazo de dez días naturais; finalizado este porase a exposición pública a listaxe definitiva, co que se entenden contestadas as reclamacións presentadas. Unha vez publicadas as listaxes definitivas, as persoas beneficiarias da bolsa terán un mes, contado desde o día seguinte á publicación das ditas listaxes, para presentar a seguinte documentación: - Certificado do centro escolar no que se faga constar o curso no que está matriculado a/o menor e que asiste con regularidade. - Xustificante de alta do alumno/a no servizo de comedor (comida e/ou almorzo) o cal deberá especificar a modalidade elixida, os días de asistencia e o custo mensual deste. - Certificación bancaria na que conste o número da conta na que se procederá ao abono da axuda, da que terá que ser titular o beneficiario da mesma. Se non se achega a documentación citada no prazo previsto levará consigo á perda da bolsa. O abono das axudas concedidas realizarase preferentemente con carácter trimestral e faranse efectivas ás persoas beneficiarias mediante transferencia bancaria, previa presentación dos xustificantes dos gastos realizados correspondentes a devandito período. As persoas beneficiarias das bolsas de comedor escolar deberán asumir as seguintes obrigas: - Comunicar calquera alteración das circunstancias que deron lugar á concesión da axuda. - Facilitar canta información sexa requirida polo Concello en relación coa actividade subvencionada. - Comunicar a baixa no servizo de comedor. O concello de Betanzos, poderá revogar a concesión da bolsa outorgada nos seguintes supostos: - A inasistencia continuada e inxustificada ao comedor e / ou ao centro escolar. - A variación das circunstancias que motivaron a súa concesión. - A ocultación ou falsidade de información, se esta condicionou a concesión da axuda. Betanzos, 1 de agosto de 2011. O ALCALDE-PRESIDENTE, Asdo.: José Ramón García Vázquez.